open-index/open-wikipedia-markdown huggingface dataset:
Պայթյուն Մանչեստրում 2017

2017 թվականի մայիսի 22-ին տեղի ունեցավ պայթյուն Միացյալ Թագավորության Մանչեստր քաղաքի Մանչեստր արենայի դրսում, ամերիկացի երգչուհի Արիանա Գրանդեի համերգից հետո։ Պայթյունը տեղի ունեցավ Բրիտանիայի ամառային ժամանակով 22։ 33-ին (UTC+01:00)` սպանելով 22 և վիրավորելով 59 մարդու։ Նշվում է որ ենթադրյալ ահաբեկիչը գործել է միայնակ` գործի դնելով ինքնաշեն պայթուցիկ սարքը, ենթադրվում է, որ ահաբեկիչը եղել է մահապարտ։

## Հարձակում
2017 թվականի մայիսի 22-ին Բրիտանիայի ամառային ժամանակով 22։ 33-ին (UTC+1), տեղի ունեցավ պայթյուն Միացյալ Թագավորության Մանչեստր քաղաքի Մանչեստր արենայի դրսում։ Պայթյունը տեղի ունեցավ ամերիկացի երգչուհի Արիանա Գրանդեի համերգից անմիջապես հետո։ Համերգին ժամանել էին մոտ 21.000 մարդ, որոնցից շատերը գտնվում էին պայթյունի վայրում։

## Տուժածներ
Ըստ ոստիկանության տվյալների 23 մարդ զոհվել է, ներառյալ մահապարտ ահաբեկիչը և ամենաքիչը 120 մարդ ստացել է տարբեր աստիճանի մարմնական վնասվածքներ, ներառյալ երեխաներ։

## Ահաբեկիչ
Ահաբեկիչի ինքնությունը պարզվել է, նա 22 տարեկան բրիտանացի մուսուլման Սալման Ռամադա Աբեդին էր, ում մասին տեղեկացված էին եղել անվտանգության ծառայությունները։ Նա ծնվել էր Մանչեստրում 1994 թվականի դեկտեմբերի 31-ին Լիբիայից ժամանած փախստականների ընտանիքում, ովքեր բնակություն էին հաստատել Մանչեստրի հարավում։ Նա մեծացել էր Վալի Ռենջում և ապրել էր Մանչեստրի Ֆալովֆիլդ թաղամասում։ Սալմանը և նրա եղբայրը աղոթում էին Դիդսբարի մզկիթում, որտեղ նրանց հայրը անվտանգության աշխատակից է եղել և շատ հարգված մարդ, սակայն մզկիթի հոգաբարձուն դա մերժել է` ասելով, որ երբեք նրան չի տեսել։ Աբեդին աշխատել է հացթուխի մոտ և նրա ընկերները նրան հիշում են, որպես լավ ֆուտբոլիստ, ով ժամանակ առ ժամանակ կանեփ էր օգտագործում։

Աբեդին ներքաշվել էր ավազակախմբերի մեջ և հետագայում պայթյունից առաջ ծայրահեղական իսլամի մեջ։ Նա իր վրա ուշադրություն է գրավել 2015 թվականին երբ քննադատում էր ահաբեկչության դեմ և կյանքի սրբության վերաբերյալ քարոզները։

2014 թվականին Աբեդին դառնում է Սալֆորդի համալսարանի ուսանող, որտեղ ուսանում է բիզնես կառավարում, մինչև դուրս է մնում։ Նրա ծնողները ծնվել են Տրիպոլիում և վերադարձան Լիբիա 2011 թվականին Մուամար Քադդաֆիի սպանությունից հետո, իսկ Աբեդին մնաց Մանչեստրում։

## Արձագանքներ
Արիանա Գրանդեն իր Թվիթթերի պաշտոնական էջում գրել է, որ «կոտրված» է իրեն զգում և նշել. «Ի սրտե ցավում եմ, ուղղակի բառեր չեմ գտնում ասելու»։

## Տես նաև
* Իսլամիստական ահաբեկչական հարձակումների ցանկ

## Ծանոթագրություններ

Կատեգորիա:2017 Անգլիայում
Կատեգորիա:2017 ահաբեկչություններ
Կատեգորիա:2017 զանգվածային սպանություններ
Կատեգորիա:2017 պայթյուններ
Կատեգորիա:Արիանա Գրանդե
Արմին Կանինշ

**Արմին Կանինշ** (, ), լիտվացի ֆուտբոլիստ, հարձակվող։

## Կարիերա
Արմին Կանիշիրը  կարիերան սկսել է Իրկուցկի մանկապատանեկան մարզադպրոցի  շարքերում, որի կազմում հայտավորվել է 2013 թվականի հունիսի 26-ին։ Այդ նույն օրն ակումբի կազմում նա կատարել է իր դեբյուտը Լատվիայի Պրեմիեր լիգայում՝ փոխարինման դուրս գալով «Յուրմալայում» ակումբի դեմ խաղի 74-րդ րոպեին (0։ 2)։

## Ծանոթագրություններ

Կատեգորիա:Լիտվացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Doll Domination

***Doll Domination*** ամերիկյան Pussycat Dolls խմբի երկրորդ և վերջին ստուդիական ալբոմը՝ թողարկված 2008 թվականի սեպտեմբերի 22-ին ԱՄՆ-ի A&M Records ձայնագրման ընկերությունում։ Առաջին շաբաթում վաճառվել է 79 000 օրինակով։ Ամբողջությամբ ալբոմը վաճառվել է 5 000 000 օրինակով։ Ալբոմում թողարկվել են 6 սինգլներ («When I Grow Up», «Whatcha Think About That» (Missy Elliott-ի մասնակցությամբ), «I Hate This Part», «Jai Ho! (You Are My Destiny)» (A.R. Rahman-ի հետ համատեղ), «Bottle Pop» և «Hush Hush»)։ Ալբոմի պրոդյուսերները եղել են՝ DioGuardi-ն, Sean Garrett-ը, R. Kellyն, Ne-Yo-ն, Timbaland-ը։ Նաև ալբոմի ձայնագրման մեջ մասնակցություն են ունեցել Միսի Էլիոթը, Սնուփ Դոգը, R. Kelly-ն, Polow Da Don-ը և շատ այլք։ Դելյուքս հրատարակությունում գտնվում են երգչուհիներից յուրաքանչյուրի երգերը։ Որպես ալբոմին օժանդակություն խումբը մեկնել է համերգային շրջագայության՝ Doll Domination Tour անունով։

## Երգացանկ

### Doll Domination 2.0

### Doll Domination 3.0

## Սինգլներ
#«When I Grow Up» Թողարկված՝ 27 մայիսի, 2008
#«Whatcha Think About That» Թողարկված՝ 9 սեպտեմբերի, 2008
#«I Hate This Part» Թողարկված՝ 7 հոկտեմբերի, 2008
#«Jai Ho!» (You Are My Destiny) Թողարկված՝ 23 փետրվարի, 2009
#«Bottle Pop» Թողարկված՝ 6 մարտի, 2009
#«Hush Hush» Թողարկված՝ 12 մայիսի, 2009

## Ծանոթագրություններ

Կատեգորիա:2008 ալբոմներ
Կատեգորիա:Pussycat Dolls-ի ալբոմներ
MicroFalcon

**MicroFalcon** հետախուզային չափազանց փոքր չափերով ԱԹՍ, արտադրվում է իսրայելական Innocon կազմակերպության կողմից։

## Տակտիկա-տեխնիկական առանձնահատկություններ
* **Թևերի բացվածքը՝** 2 մ
* **Առավելագույն թռիչքային զանգվածը՝** 6 կգ

### Թռիչքային առանձնահատկություններ
* **Թռիչքի առավելագույն տևողությունը՝** մինչև 3 ժ
* **Գործնական թռիչքի առավելագույն բարձրությունը՝** ~5000 մ

## Կիրառվում է այս պահին
* Պերուի բանակը գնել և օգտագործում է MicroFalcon ԱԹՍ-ներ։

## Ծանոթագրություններ

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
RQ-5 Hunter

right|thumb|Hunter RQ-5 ԱԹՍ-ն Իսրայելի Հացերիմ Օդուժի թանգարանում
**IAI RQ-5 Hunter** (*թարգմանաբար՝ Որսորդ*), հետախուզական ԱԹՍ, նախագծվել է իսրայելական Israel Aircraft Industries կազմակերպությունների կողմից, և նախատեսվել է օգտագործել ԱՄՆ բանակի կողմից։

## Շահագործում
1995 թվականին ԱՄՆ բանակի առաջին ստորաբաժանումը ստացավ RQ-5 Hunter տեսակի ԱԹՍ-ներ։ 1999 թվականին այս սարքերը ակտիվորեն կիրառվել են Մակեդոնիայի Հանրապետությունից իրականացվող ՆԱՏՈ-ի գործողություններում Կոսովոյի տարածքում։ 7 ամիս տևած գործողությունների ընթացքում Hunter ԱԹՍ-ները օդում են եղել ընդհանուր առմամբ 4000 ժամ։ Հետագայում ԱԹՍ-ն օգտագործվել է նաև Իրաքում և այլ մարտական գործողություններում։ Այս ԱԹՍ-ները օգտագործվել են նաև որպես հարվածային միջոցներ, նրանց վրա ավելացնելով ռումբեր։ ԱԹՍ-ի մարտական տարբերակը ունի MQ-5A/B նշանակումը։

2004 թվականին, Hunter տեսակի ԱԹՍ-ներ կիրառվել են ԱՄՆ սահմանների հսկողություն իրականացնելիս։ Այս ծրագրի իրականացման ժամանակ Hunter ԱԹՍ-ները օդում են եղել ընդհանուր առմամբ 329 ժամ, որի արդյունքում կատարել են 556 հայտնաբերումներ։

2012 թվականի հոկտեմբերի դրությամբ ԱՄՆ բանակը ուներ 20 հատ MQ-5B Hunter ԱԹՍ-ներ։ ԱԹՍ-ների շահագործումից հանումը նախատեսվում էր 2013 թվականին, սակայն Northrop-ը ստացավ այս ԱԹՍ-ների սպասարկման նոր պայմանագիր, որը թույլ տվեց շարունակել կիրառել Hunter տիպի ԱԹՍ-ները 2014 թվականի ընթացքում։

1996-ից 2014 թվականը MQ-5B Hunter ԱԹՍ-ները ԱՄՆ բանակի կազմում իրականացրել են ընդհանուր առմամբ 100000 ժամ թռիչք։

2014 թվականի մարտի 14-ին հայտարարվեց RQ-5 տեսակի ԱԹՍ-ի ոչնչացման մասին Ղրիմի ինքնապաշտպանական ուժերի կողմից հանրապետության օդային տարածքում, չնայած, որ Ռուսաստանը ժխտում է այս լուրը, ինչպես և Պենտագոնը ժխտում է այս տարածքում իրականացված թռիչքների փաստը։

2015 թվականի դեկտեմբերի 16-ին Ֆորտ Հութում տեղի ունեցավ Hunter ԱԹՍ-ի վերջին թռիչքը ԱՄՆ բանակի կազմում։

ԱՄՆ բանակը Hunter-ի փոխարեն սկսեց օգտագործել ավելի մեծ և հզոր MQ-1C Grey Eagle ԱԹՍ-ները։

## Միջազգային օգտագործում
1998 թվականի Բելգիայի ռազմաօդային ուժերը գնել են 6 B-Hunter ԱԹՍ համակարգեր և երկու վերգետնյա կառավարման կենտրոններ։

## Տակտիկա-տեխնիկական առանձնահատկություններ
right|400px
* Երկարությունը՝ 7,01 մ
* Թևերի բացվածքը՝ 10,57 մ
* Բարձրությունը՝ 1,9 մ
* Օգտակար բեռի զանգվածը՝ 90 կգ
* Առանց բեռի զանգվածը՝ 727 կգ
* Առավելագույն թռիչքային զանգվածը՝ 885 կգ

### Թռիչքային առանձնահատկություններ
* Առավելագույն արագությունը՝ 167 կմ/ժ
* Թռիչքի առավելագույն տևողությունը՝ 21 ժամ
* Թռիչքի հեռավորությունը՝ 125 ժամ
* Գործնական թռիչքի առավելագույն բարձրությունը՝ 5500 մ

## Ծանոթագրություններ

## Արտաքին հղումներ
* Hunter RQ-5A / MQ-5B  
* E Hunter / Hunter II  

Կատեգորիա:ԱՄՆ-ի անօդաչու օդանավեր
Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Եվգենի Ալեքսանդրով

**Եվգենի Ալեքսանդրով** (, ), խորհրդային ռուս ռազմական ինժեներ, Խորհրդային  Բանակի գեներալ-մայոր, երեք պատերազմների վետերան։

## Կենսագրություն
Եվգենի  Վլադիմիրովիչ Ալեքսանդրովը ծնվել է  1888 թվականի նոյեմբերի 25-ին։ Առաջին համաշխարհային պատերազմը դիմավորում է որպես Նիկոլաևյան ինժեներական ակադեմիայի ուսանող։ Ուսումը չավարտած Ալեքսանդրովը կամավոր մեկնում է ռազմաճակատ։ Հոկտեմբերյան հեղափոխությունից հետո կամավոր մեկնում է ծառայության Բանվորա-գյուղացիական Կարմիր բանակ։ 1918 թվականին ավարտում է  Բանվորա-գյուղացիական Կարմիր բանակի Ռազմա-ինժեներական ակադեմիան և մասնակցում Քաղաքացիական պատերազմին։
 
Պատերազմի ավարտից հետո կատարում է դասախոսական աշխատանք Բանվորա-գյուղացիական Կարմիր բանակի Ռազմա-ինժեներական ակադեմիայում (ներկայումս Ռուսաստանի Դաշնության Զինված Ուժերի համաբանակային ակադեմիայի Ռազմական ինստիտուտ)։ 1936 թվականի փետրվարի 17-ին Ալեքսանդրովին շնորհվում է բրիգադի ինժեների զինվորական կոչում։

Ակադեմիայի ինժեներական զորքերի տակտիկայի ամբիոնի ստեղծումից հետո 1942 թվականի մարտին Ալեքսանդրովը նշանակվում է նրա առաջին վարիչ։ 1943 թվականի հունվարի 27-ին նրան շնորհվում է ինժեներական զորքերի գեներալ-մայորի զինվորական կոչում։  Պաշտպանել է դոկտորական ատենախոսություն  և ստացել պրոֆեսորի կոչում։ Համարվել է խոշոր մասնագետներից մեկը, մարտական գործողությունների և օպերացիաների ինժեներական ապահովման բնագավառում։ Նրա գիտական աշխատանքներում քննարկվում է ինժեներական զորքերի և ինժեներական ստորաբաժանումների` դիվիզիաների և կորպուսների ղեկավարների մարտական գործողությունների  մեթոդիկան թշնամու պաշտպանության ինժեներական հետախուզության իրականացման ընթացքում։ Հետպատերազմյան ժամանակաշրջանում Ալեքսանդրովը ղեկավարել է Ռազմա-ինժեներական ակադեմիայի պատմության և ռազմական արվեստի ամբիոնը։ Մահացել է 1953 թվականի հոկտեմբերի 22-ին, թաղված է Մոսկվայում Դոնի գերեզմանատանը։

## Պարգևներ
Պարգևատրվել է Լենինի շքանշանով, Կարմիր Դրոշի 2 շքանշաններով, Կարմիր Աստղի շքանշանով և մի շարք մեդալներով։

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Գեներալ-մայորներ
Կատեգորիա:Ռուս ռազմական գործիչներ
Կատեգորիա:Ռուսաստանի քաղաքացիական պատերազմի մասնակիցներ (կարմիրներ)
Գուրգեն Եղիազարյան

**Գուրգեն Համբարձումի Եղիազարյան** (), Հայաստանի Հանրապետության Ազգային ժողովի նախկին պատգամավոր։

## Կենսագրություն
* 1968-1973 թվականներին սովորել է Երևանի պետական համալսարանում։ Տնտեսագետ։
* 1987-1990 թվականներին սովորել է ԽՍՀՄ ներքին գործերի նախարարության ակադեմիայում։ Իրավաբան։
* 1963-1979 թվականներին աշխատել է տնտեսագետ և ինժեներ։
* 1976 թվականից տարբեր պաշտոններ է զբաղեցրել ՀԽՍՀ ազգային անվտանգության համակարգում, հետախուզական բաժնի պետ, 7-րդ բաժնի կառավարման ղեկավար։ Ազգային անվտանգության նախարարի տեղակալ։
* 1999-2003 թվականներին եղել է Ազգային ժողովի պատգամավոր։ Նաև եղել է պաշտպանության, ազգային անվտանգության և ներքին գործերին մշտական հանձնաժողովների անդամ։
* 2006 թվականի դեկտեմբերի 18-ին հարցազրույցի պատրվակով նրան հրավիրել են գլխավոր դատախազություն, որպեսզի բացատրություն տա, այս ամենը նա հաստատում է տեսագրության սկզբում, տարբեր մեթոդներով փորձել են նրանից ստանալ անհրաժեշտ ինֆորմացիա 1999 թվականի Հոկտեմբերի 27-ի ահաբեկչական գործողության մասին։
* 2003 թվականից Նոր ժամանակներ կուսակցության անդամ է։

## Հեղինակած գրքեր
* Արեգակի զավակը (վեպ), Երևան, 2011, 348 էջ։
*Արեգակի զավակը (վեպ), 2-րդ հրտ., Երևան, 2012, 348 էջ։
* Գողը, Երևան, 2016, 256 էջ։
* Գայլի հանգույց գործողությունը, Երևան, 2016, 320 էջ։

## Ծանոթագրություններ

## Արտաքին հղումներ
* Կենսագրություն 

Կատեգորիա:ԵՊՀ շրջանավարտներ
Կատեգորիա:ՀՊՏՀ շրջանավարտներ
Կատեգորիա:COVID-19-ից մահացածներ
Կատեգորիա:Հայ քաղաքական գործիչներ
Կատեգորիա:ՀՀ Ազգային ժողովի պատգամավորներ
Կատեգորիա:Հայ տնտեսագետներ
Քրիստինա Քոուլ

**Քրիստինա Քոուլ** (, ), անգլիացի դերասանուհի։

## Կենսագրություն
Քրիստինան ծնվել է Լոնդոնում։ Նրա մայրը եղել է մենեջեր հեռուստակենտրոնում, հայրը՝ վարորդական հրահանգիչ։ Դերասանուհին ունի փոքր եղբայր և քույր՝ Դոմինիկը և Կասսանդրան։ Քոուլը սովորել է Օքսֆորդի դրամատիկական դպրոցում, որտեղ այն ժամանակ սովորում էին Քլեր Ֆոյը և Չարիթի Ուեյկֆիլդը։ Քրիստիանը անկախ դիզայներ Անդրեա Գալերի մոտ եղել է մոդել։

## Ֆիլմագրություն

## Ծանոթագրություններ

## Արտաքին հղումներ
*
*Christina Cole – The Placeholder Page 

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կիմ Ջին Սու

**Կիմ Ջին Սու** (կոր.՝ 김진수, հունիսի 13, 1992, Չոնջու, Հարավային Կորեա), կորեացի ֆուտբոլիստ, պաշտպան։ Հանդես է գալիս հարավ կորեաական  «Ջեոնբուկ Հյունդայի»-ի և Հարավային Կորեայի ազգային հավաքականի կազմում։

## Ակումբային կարիերա
### «Ալբիրեքս Նիգատա»
2012 թվականի հունվարի 13-ին Կիմը պայմանագիր է կնքել կորեական «*Ալբիրեքս Նիգատա*» ֆուտբոլային ակումբի հետ։ Թիմի կազմում իր դեբյուտը նշել է 2012 թվականի փետրվարի 19-ին՝ «Վիսել Կոբե»-ի դեմ խաղում։ Հենց այդ խաղում էլ նա խփել է իր առաջին գոլը։

Ջեյ-լիգայում իր դեբյուտը Ջին Սուն նշել է 2012 թվականի մարտի 10-ին՝ «Կավասակի»-ի դեմ խաղում։

### «Հոֆֆենհայմ»
2014 թվականի հունիսի 13-ին Կիմ Ջին Սուն տեղափոխվել է գերմանական «''Հոֆենհայմ''»։ Թիմի կազմում հանդես է եկել մինչև 2017 թվականը։

### «Ջեոնբուկ Հյունդայի»
2017 թվականի հունվարին Ջին Սուն տեղափոխվել է «Ջեոնբուկ Հյունդայի»։

## Միջազգային կարիերա
Կիմ Ջին Սուն հանդես է եկել Հարավային Կորեայի Մ17, Մ20 և Մ23 հավաքականների կազմերում։ Երիտասարդական հավաքականի կազմում մասնակցել է աշխարհի առաջնությանը։

Հարավային Կորեայի ազգային հավաքականի կազմում իր դեբյուտը Կիմը նշել է 2013 թվականի հուլիսի 20-ին՝ Ավստրալիայի հավաքականի դեմ խաղում։ Հանդիպումն ավարտվել է 0։0 հաշվով։

## Ծանոթագրություններ

## Արտաքին հղումներ
* 
* 

Կատեգորիա:Բունդեսլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Հոֆենհայմի ֆուտբոլիստներ
Կատեգորիա:Հարավային Կորեայի հավաքականի ֆուտբոլիստներ
Յանա Բուրչեսկա

**Յանա Բուրչեսկա** (, ), մակեդոնացի երգչուհի, ով «Dance Alone» երգով ներկայացրել է Մակեդոնիայի Հանրապետությունը Ուկրաինայի մայրաքաղաք Կիևում տեղի ունեցած Եվրատեսիլ 2017 երգի մրցույթում։

## Կենսագրություն
Յանա Բուրչեսկան ծնվել է 1993 թվականի հուլիսի 6-ին Մակեդոնիայի Հանրապետության մայրաքաղաք Սկոպյեում։ Երաժշտությամբ զբաղվել է մանուկ հասակից։

Յանան 2011 թվականին մասնակցել է մակեդոնական հանրահայտ «Macedonian Idol» մրցույթին, որտեղ զբաղեցրել է հինգերորդ հորիզոնականը։ 2016 թվականի նոյեմբերի 21-ին Մակեդոնական ռադիո հեռուստատեսությունը հայտարարել է, որ երգչուհին ներկայացնելու է իր երկիրը Ուկրաինայի մայրաքաղաք Կիևում տեղի ունենալիք Եվրատեսիլ համաեվրոպական երգի մրցույթում։

Յանա Բուրչեսկան իր «Dance Alone» երգով մայիսի 11-ին մասնակցել է մրցույթի առաջին կիսաեզրափակչին, սակայն չի կարողացել անցնել եզրափակիչ փուլ։ Արդյունքում երաժիշտը 69 միավորով զբաղեցրել է 15-րդ տեղը։ Եվրատեսիլի հեռարձակման ժամանակ՝ մինչ Յանայի կատարումը, հայտի դարձավ այն, որ նա հղի է։ Ավելի ուշ Յանայի ընկերը՝ Ալեքսանդրը, վերջինիս ամուսնության առաջարկություն արեց, որն էլ ընդունվեց երգչուհու կողմից։

Այս լուրը լայն տարածում է գտել արտասահմանյան լրատվամիջոցների շրջանում և մի քանիսի կողմից որակվել է, որպես «շոուի գողություն»։

## Սկավառակագրություն
### Սինգլներ

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Մակեդոնացի երգչուհիներ
Ջուլիետա Աբրահամյան

**Ջուլիետա Հայկի Աբրահամյան** (), հայ սնկաբան, բուսաբան, կենսաբանական գիտությունների դոկտոր (1990), պրոֆեսոր (2004)։

## Կենսագրություն
1951 թվականին ավարտել է Երևանի №8 դպրոցը, 1956 թվականին ԵՊՀ կենսաբանության ֆակուլտետը։

1956-1962 թվականներին աշխատել է ՀԽՍՀ ԳԱ բուսաբանության ինստիտուտում։ 1962 թվականին ընդունվել է ԵՊՀ ասպիրանտուրա՝ 1965 թվականից աշխատում է ԵՊՀ կենսաբանության ֆակուլտետի բուսաբանության ամբիոնում։ 1966 թվականին թեկնածուական ատենախոսություն պաշտպանելուց հետո եղել է ասիստենտ, ավագ դասախոս, 1971 թվականից դոցենտ։ 1990 թվականին պաշտպանել է դոկտորական ատենախոսություն։ 1990 թվականից զբաղեցրել է բուսաբանության ամբիոնի պրոֆեսորի պաշտոն։ 2004 թվականին նրան շնորհվել է պրոֆեսորի կոչում։

## Գիտական գործունեություն
Գիտական աշխատանքները վերաբերում են սնկաբանության, մասնավորապես հողային մանրադիտակային սնկերի կենսաբազմազանության և էկոլոգիայի հարցերին։ Ուսումնասիրել է հողի միկոբիոտայի քանակական և որակական կազմի դինամիկան՝ կախված տեխնածին ծանրաբեռնվածության աստիճանից և բնույթից, հետազոտել գյուղատնտեսական որոշ բույսերի արմատային ոլորտի էկրիսոտրոֆ սնկերի կոմպլեքսները և դրանց ազդեցությունն այդ բույսերի աճման ու զարդացման վրա, հիվանդությունների հարուցիչներից բույսերի պաշտպանության նպատակով սինթետիկ պոլիմերային կոմպոզիցիաների կիրառման նպատակահարմարությունը և դրանց կենսաբանական օգտահանության հնարավորությունը հողի ախտոտումը կանխարգելու համար։ Մատենադարանի և ՀՀ որոշ մարզերի գրադարաններում կատարել է սնկերով վարակված ձեռագրերի, գրքերի և փաստաթղթերի սնկաբանական հետազոտություններ և մշակել դրանց դեմ պայքարի արդյունավետ միջոցներ։

Հեղինակ է 100-ից ավելի գիտական աշխատանքների և ուսումնամեթոդական ձեռնարկների, համահեղինակ՝ «Ботаника» (Е., 1989) և «Ֆիտոապաթոլոգիա» (Ե., 2004) ուսпւմնական ձեռնարկների։

Զեկուցումներով հանդես է եկել հանրապետական, տարածաշրջանային և միջազգային բազմաթիվ գիտաժողովներում (Հունգարիա՝ 1978, Տալլին՝ 1989, 1998, Մոսկվա՝ 2002, Սանկտ Պետերբուրգ՝ 2007)։

## Պարգևներ
* «Աշխատանքի վետերան» մեդալ (1988)։

## Երկեր
* Ботаника (Анатомия, морфология и систематика растений): Рук. к практич. курсу для студ. 1-ых курсов биофиз. и биохим. отд., 1989 : т.л. (Дж. Г. Абрамян).

## Ծանոթագրություններ

Կատեգորիա:Կենսաբանական գիտությունների դոկտորներ
Կատեգորիա:Հայ սնկաբաններ
Կատեգորիա:Հայ բուսաբաններ
Կատեգորիա:ԵՊՀ կենսաբանական ֆակուլտետի շրջանավարտներ
Կատեգորիա:Հայ պրոֆեսորներ
Կատեգորիա:Երևանի Ալեքսանդր Պուշկինի անվան թիվ 8 դպրոցի շրջանավարտներ
Կատեգորիա:ԵՊՀ դասախոսներ
Կատեգորիա:«Աշխատանքի վետերան» մեդալակիրներ
Ալեքսանդր Ալյոնկին

**Ալեքսանդր Ալյոնկին** (, ), Բանվորա-գյուղացիական Կարմիր բանակի գնդապետ, Քաղաքացիական պատերազմի մասնակից, Կարմիր Դրոշի կրկնակի շքանշանակիր (1922, 1923)։

## Կենսագրություն
200px|thumb|left|Ալեքսանդր Ալյոնկինի գերեզմանը Մոսկվայի Նովոդևիչյան գերեզմանատանը
Ալեքսանդր Ալյոնկինը ծնվել է 1892 թվականին։ Ծառայել է ցարական բանակում, մասնակցել է Առաջին համաշխարհային պատերազմի մարտերին։ Հոկտեմբերյան Հեղափոխությունից հետո ծառայության է անցել Բանվորա-գյուղացիական Կարմիր բանակում։ Հարավային Ուրալում և Պովոլժիեում մասնակցել է Քաղաքացիական պատերազմի մարտերին (Արևելյան ռազմաճակատ) ադմիրալ Ալեքսանդր Կոլչակի զորքերի դեմ մղվող մարտերին, որպես 5-րդ բանակի 27-րդ հրաձգային դիվիզիայի 81-րդ հրաձգային բրիգադի շտաբի պետ և հրամանատար։

Հանրապետության Հեղափոխական Ռազմական Խորհրդի № 23 հրամանով 1922 թվականին կոմբրիգ Ալեքսանդր Ալյոնկինը սովետա-լեհական պատերազմի ժամանակ ցուցաբերած մարտական հաջողությունների համար պարգևատրվել է ՌՍՖՍՀ Կարմիր Դրոշի առաջին շքանշանով։

Հանրապետության Հեղափոխական Ռազմական Խորհրդի № 157 հրամանով 1923 թվականին, 1919 թվականի մայիսյան մարտերում ցուցաբերած հաջողությունների համար կոմբրիգ Ալեքսանդր Ալյոնկինը երկրորդ անգամ պարգևատրվել է ՌՍՖՍՀ Կարմիր Դրոշի շքանշանով։ Քաղաքացիական պատերազմի ավարտից հետո Ալյոնկինը շարունակում է ծառայությունը Բանվորա-գյուղացիական Կարմիր բանակում, լինելով 27-րդ հրաձգային դիվիզիայի 79-րդ հրաձգային գնդի շտաբի պետ։ Արևմտյան ռազմաճակատի շտաբում զտումների ժամանակ 1923 թվականին նա ազատվում է զբաղեցրած պաշտոնից, որոշ տվյալներով ԽՍՀՄ Միավորված պետական քաղաքական վարչության օրգանների կողմից 79-րդ հրաձգային գնդի հրամանատարի ձերբակալման պատճառով։ Նրա հետագա ռազմական ծառայության հանգամանքներն անհայտ են, բացի նրանից, որ 1945 թվականի հուլիսի 25-ին փոխգնդապետի կոչումով եղել է Գլխավոր Վարչության պարտադիր ուսուցման դասընթացների տակտիկական ցիկլի ուսումնական բաժնի պետը և պարգևատրվել է «1941-1945 թվականներին Հայրենական Մեծ Պատերազմում Գերմանիայի դեմ տարած հաղթանակի համար» մեդալով։

Պահեստազոր է արձակվել գնդապետի կոչումով, բնակվել Մոսկվայում։ Մահացել է 1953 թվականին, թաղված է Մոսկվայի Նովոդևիչյան գերեզմանատանը (տեղամաս 1, 14-րդ շարք, 9-րդ տեղ)։

## Ծանոթագրություններ

## Գրականություն
* «Сборник лиц, награждённых орденом Красного Знамени и Почётным революционным оружием». Воениздат, 1926.
* Кучкин А. П. В боях и походах от Волги до Енисея. — М.։ Наука, 1969.
* Кипнис С. Е. Новодевичий мемориал. М., 1995.

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Առաջին համաշխարհային պատերազմի մասնակիցներ
Կատեգորիա:Կարմիր դրոշի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս ռազմական գործիչներ
Կատեգորիա:Ռուսաստանի քաղաքացիական պատերազմի մասնակիցներ (կարմիրներ)
Միխայիլ Ալեմանով

**Միխայիլ Ալեմանով** (, ), գնդապետ,  1877-1878 թվականների Ռուս-թուրքական պատերազմի, Ռուս-ճապոնական պատերազմի, Առաջին համաշխարհային պատերազմի և Քաղաքացիական պատերազմի  մասնակից։  Օրենբուրգյան կազակական բանակի տարածքում ապստամբության ժամանակ խոշոր խռովարարական ջոկատի հրամանատար։

## Կենսագրություն
Նիկիտինյան և Պրեչիստենյան  ստանիցաների Ալեմանովներից է, Օրենբուրգյան կազակական բանակի Առաջին (Օրենբուրգյան) ռազմական բաժնից։ Ծառայության մեջ է 1875 թվականի հունվարի 1-ից, մասնակցել է (1877-1878) թվականների Ռուս-թուրքական պատերազմին։ Ավարտել է Օրենբուրգի Կազակական Յունկերական ուսումնարանը 2-րդ կարգով և 1884 թվականի հունվարի 28-ին ստացել խորունժի կոչում։ Հարյուրապետ (26.12.1888 թվականից մինչև 28.01.1888 թվական), ենթաեսաուլ (01.07.1898 թվականից), եսաուլ (1909), բանակային ավագ (1909), գնդապետ։ Պրեչիստենյան  ստանիցայի ուսուցչի պաշտոնակատար  (09.1895)։ 1904 թվականի հունվարի 21-ին  գործուղվել է Անդրբայկալյան կազակական զորքեր։

Անդրբայկալյան կազակական զորքերի Վորխնեուդինսկի 2-րդ արտոնյալ գնդի կազմում մասնակցել է Ռուս-ճապոնական պատերազմին։ 4-րդ Օրենբուրգյան կազակական բանակի եսաուլ։ Պաշտոնաթող է եղել բանակային ավագի կոչումով (06.1909)։

Եղել է ապստամբական ջոկատի հրամանատար (03.1918), հանդես է եկել եսաուլ Ժուկովի պարտիզանական ջոկատում (04.1918)։ 1918 թվականի դեկտեմբերին սպանվել է մարտում։

## Պարգևներ
* Սուրբ Ստանիսլավի 3-րդ աստիճանի շքանշան  (27.07.1896)
* Սուրբ Ստանիսլավի 2-րդ աստիճանի շքանշան սրերով (1906)
* Սուրբ Աննայի 3-րդ աստիճանի շքանշան  սրերով և ժապավենով (1915)

## Ծանոթագրություններ

Կատեգորիա:Ռուս ռազմական գործիչներ
Կատեգորիա:Առաջին համաշխարհային պատերազմի մասնակիցներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Կատեգորիա:Ռուս-թուրքական պատերազմ (1877-1878)
Իրավունքի կողմ

**Իրավունքի կողմ** (), Հայաստանում գործող իրավապաշտպան հասարակական կազմակերպություն, որի գլխավոր նպատակն է Հայաստանում ԼԳԲՏ, մասնավորապես՝ տրանսգենդեր անձանց իրավունքների պաշտպանությունը։ Համաձայն կազմակերպության պաշտոնական տեղեկատվության, կազմակերպությունը առաջինը և միակն է Հայաստանում, որը ղեկավարվում է տրանսգենդեր համայնքի կողմից և այդ համայնքի համար։ Կազմակերպության նախագահն է Լիլիթ Մարտիրոսյանը։

Կազմակերպության տեսլականն է Հայաստանում գենդերային բազմազանությունը հարգող հասարակության կառուցումը, որտեղ տրանսգենդեր անձիք կլինեն իրավահավասար և կապրեն ապահով, առողջ կյանքով ու հավասարապես ներգրավված կլինեն երկրի կյանքի բոլոր ոլորտներում՝ անկախ իրենց սեռական կողմնորոշվածությունից, գենդերային ինքնությունից կամ ինքնաարտահայտումից։

Համաձայն կազմակերպության նախագահ Լիլիթ Մարտիրոսյանի, «իրականում Հայաստանում, մոտավոր հաշվարկներով, ապրում են հարյուրավոր տրանսգենդեր անձինք, նրանցից 4֊ն արդեն սեռափոխություն են իրականացրել, ևս մեկ անձ այս պահին պատրաստվում է վիրահատության միջոցով փոխել սեռը»։

## Առաքելությունը
Կազմակերպության առաքելությունն է Հայաստանում «ձևավորել իրավահավասար հասարակություն և ուժեղ տրանս համայնք» առողջապահական, կրթական, սոցիալ-հոգեբանական և իրավաբանական ծառայությունների տրամադրման միջոցով, ինչպես նաև բարձրացնել Հայաստանի հասարակության մեջ տրանսգենդեր համայնքի տեսանելիությունը և խթանել տրանսգենդեր անձանց իրավունքների պաշտպանությունը։  Կազմակերպության նպատակն է Հայաստանը տրանսգենդեր մարդկանց համար ապահով և բարեկեցիկ երկիր դարձնել։

Համաձայն կազմակերպության պաշտոնական տեղեկատվության, այն ապահով տարածք է հատկացնում տրանսգենդեր համայնքի համար, որտեղ այդ համայնքը հնարավորություն է ստանում ինքնակրթվելու, ազատ ու անկաշկանդ ինքանդրսևորվելու և պաշտպանվելու՝ հաճախելով անձնակազմի, կամավորների ու փորձագետների կողմից կազմակերպված տարատեսակ սոցիալ-հոգեբանական, իրավական և կրթատեղեկատվական միջոցառումների։

## Պատմություն
Համաձայն կազմակերպության նախագահ Լիլիթ Մարտիրոսյանի, «ի տարբերություն ԼԳԲՏ համայնքի մյուս ներկայացուցիչների՝ տրանսգենդեր անձինք կրկնակի խոցելի են։ Նրանք ամեն քայլափոխի դժվարությունների են հանդիպում՝ կապված աշխատանքի, բուժհաստատությունների, իրավապահ մարմինների ծառայություններից օգտվելու հետ, կրթության և անգամ բնակարաններ վարձելու ժամանակ»։ Այդ խնդիրների լուծման համար 2016 թվականին Լիլիթ Մարտիրոսյանի և ԼԳԲՏ մի խումբ այլ ակտիվիստների կողմից հիմնադրվել է «Իրավունքի կողմ» հասարակական կազմակերպությունը։

## Ղեկավարություն
Հասարակական կազմակերպության ղեկավար կազմում են.
* Լիլիթ Մարտիրոսյան, նախագահ։

## Տես նաև
* Հանրային տեղեկատվություն և գիտելիքի կարիք

## Արտաքին հղումներ
* Պաշտոնական կայք

## Ծանոթագրություններ

Կատեգորիա:2009 հիմնադրումներ Հայաստանում
Կատեգորիա:Հայաստանի բարեգործական կազմակերպություններ
Կատեգորիա:Հայաստանի շահերի խմբեր
Կատեգորիա:Հայաստանի տրանսգենդեր կազմակերպություններ
Կատեգորիա:Տրանսգենդերների իրավունքներ
Աբել Ապրեսյան

**Աբել Դավիթի Ապրեսյան** (1860, Շուշի կամ Պարսկաստան - 1930-ական թթ., Աստրախան ?), հայ լրագրող, հրապարակախոս, հրատարակիչ։

Կրթությունն ստացել է Թավրիզի հայոց դպրոցում 1870-ական թվականների կեսերին՝ աշակերտելով վիպասան Րաֆֆուն։ Դպրոցն ավարտելուց հետո եկել է Կովկաս, որպես առևտրական գործակալ աշխատել է Շուշիում։ Այդ թվականներից սկսել է աշխատակցել «Մշակ» պարբերականին։ 1881 թվականին Շուշիում տպագրել է Րաֆֆու «Խենթը» վեպը։ Երկար տարիներ աշխատակցել է արևելահայ մամուլին, իսկ 1890-ական թվականների սկզբներից թղթակցություններ է ուղարկել Արփիար Արփիարյանի «Հայրենիք» թերթին (Կ. Պոլիս)։ 1910-1912 թվականներին Աստրախանում հրատարակել է «Մեր կյանքը» պարբերականը։

Օգտագործել է Ա., Ա. Ա., Ա. Դ. Ա., Ա. Աբ., Ա. Ապ., Աբ. Ապ., Թղթակից, Բ. Մեռնեսյան, А. Апр. ծածկանունները։

## Ծանոթագրություններ

Կատեգորիա:Հայ հրատարակիչներ
Կատեգորիա:Հայ լրագրողներ
Կատեգորիա:Հայ հրապարակախոսներ
Կատեգորիա:Գրական կեղծանուններով հայտնի հեղինակներ
Աննա Մարիա Պերես դե Տագլե

**Աննա Մարիա Ֆրանչեսկա Էնրիկես Պերես դե Տագլե** (, ), ամերիկացի դերասանուհի, մոդել և երգչուհի։ Հայտնի է դարձել Էշլի Դուիտի դերով Հաննա Մոնտանա սերիալում և Էլլա Պեդորի դերով «Ռոքը ամառային ճամբարում» ֆիլմում։ Նաև ունեցել է մի փոքրիկ դեր «Փառք» ֆիլմում։

## Անձնական կյանք
Պերես դե Տագլեն ծնվել է 1990 թվականի դեկտեմբերի 23-ին Սան-Ֆրանցիսկոյում, նա ունի իսպանական և ֆիլիպինյան արմատներ։ Աննա Մարիան հեռուստահաղորդավար Արչի Պերես Դե Տագլեի աղջիկն է, ինչպես նաև` ֆիլիպինցի դերասանուհի Սիլվի Դա Տորրեի ծոռնուհին։ Աննա Մարիան մեծացել է Կալիֆոռնիայի Սանտա-Կլարե քաղաքում։ Նրա ընտանիքը` մայրը՝ Էվելին Սիլվի Լա Տորրեն և եղբայրները՝ Հուան Միգելեմը և Խոսեն, ապրում է Սան-Գաբրիել քաղաքում։

## Կարիերա
Աննա Մարիայի առաջին գլխավոր դերը եղել է Էշլի Դուիտի դերը Հաննա Մոնտանա սերիալում։ 2008 թվականին նա խաղացել է Էլլա Պեդորի «Ռոքն ամառային ճամբարում» դիսնեյյան ֆիլմում։ Հետո մարմնավորել է Ջոյի դերը «Փառք» ֆիլմում։ Այնուհետև նկարահանվել է «Հիշելով դեկտեմբերը» տեահոլովակում Մեգան Ջետի հետ։ Հենց այդպես էլ սկսվում է Պերես Դե Տագլե դերասանական կարիերան։ Նա մասնակցել է մանկանան թատերական ներկայացումների Սան-Խոսե քաղաքում։

## Ֆիլմեր

## Դիսկոգրաֆիա

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ իռլանդական սերմամբ
Ռիվոլի ամրոց

**Ռիվոլի ամրոց** ( Castello di Rivoli), Սավոյի արքայական տան նախկին բնակավայրը Ռիվոլիում (Իտալիա, Թուրինի գավառ)։ Այժմ պալատում է գտնվում «Castello di Rivoli - Museo d'Arte Contemporanea» ժամանակակից արվեստի թանգարանը։

## Պատմություն

Ամրոցը կառուցվել է հավանաբար 9-10-րդ դարերում, դրա գոյության մասին հիշատակվում է միայն 1159 թվականին, կայսր Ֆրիդրիխ Բարբարոսայի հրովարտակում, ով զիջել է Ռիվոլին Թուրինի եպիսկոպոսությանը։
Սավոյի դինաստիան գնել է Ռիվոլին 11-րդ դարում, և շուտով հաշվեհարդար է սկսվել եպիսկոպոսության հետ, ինչի արդյունքում ամրոցը 1184 թվականին վնասվել է։ 1330 թվականին Ամադեյ 6-րդ Սավոյին տեղափոխվել է Կոնսիլիո-դեի-Պրինչիպի ամրոց։ Ամրոցը նաև Թուրինյան սավանի առաջին համաժողովրդական պաշտամունքի վայր է եղել` դեպի Թուրին դրա ճանապարհին` Ամադեյ 9-րդի օրոք։
1559 թվականի Կատո-Կամբրեզիյան համաձայնագիրը որոշել է, որ հերցոգ Էմմանուէլ Ֆիլիբերը չի կարող ապրել Թուրինում, քանի դեռ արու զավակ չի ունեցել։ Այդ պատճառով էլ նա տեղակայվել է Ռիվոլի ամրոցում և սկսել է դրա վերականգնողական աշխատանքներն ըստ Ասքանիո Վիտտոցիի նախագծի։ 1562 թվականին ծնվել է Կարլ Էմմանուել Առաջինը և նա վերադարձել է Թուրին։ Վիտտոցցիի նախագծով վերականգնողական աշխատանքներն ավարտվել են 1644 թվականին Կարլ և Ամադեո Կաստելլամոնտոների ղեկավարությամբ։ Այս ժամանակ կառուցվեց, այսպես կոչված, Երկար թևքը (), որը նախատեսված էր «Սավոյի պատկերասրահի» համար. 18-րդ դարի կառույցից մինչև մեր օրերը պահպանված տարածքը։ Արվեստի բազմաթիվ գործեր գողացվել են ֆրանսիական զորքի կողմից հաջորդող տարիներին։ Նոր աշխատանքներն սկսվել են միայն 1706 թվականից հետո։ 
Վիկտոր-Ամադեյ 2-րդը նոր ճակատամաս է պատվիրել Ֆիլիպ Յուվարրոյին, սակայն դա կրկին անավարտ է մնացել։ Վիկտոր-Ամադեյն ապրել է այստեղ որպես կալանավոր` Կարլ Էմանուիլ 3-րդի որդու օրոք թագավորության վերականգնման անհաջող փորձից հետո։ Նրա մահից հետո ամրոցը լքվել է, 1863 թվականին այն դարձել է զորանոց, իսկ 20 տարի անց շենքի մի մասը վեր է ածվել գրադարանի։
Շինությունը մեծապես տուժել է Երկրորդ աշխարհամարտի ժամանակ և այդ վիճակում է մնացել մինչև 1979 թվականը, երբ սկսվել են վերականգնողական նոր աշխատանքներ։
1984 թվականին ամրոցում բացվել է Ժամանակակից արվեստի թանգարան (), որը Եվրոպայի ամենահայտնի թանգարաններից մեկն է։ Ամրոցում է գտնվում նաև իտալական հայտնի Combal.Zero ռեստորանը։

## Վերանորոգման ծրագրեր

Առաջին վերականգնողական աշխատանքներն արվել են թուրինյան ճարտարապետ Անդրեա Բրունոյի կողմից։ Ցավոք, նախաձեռնությունն ավարտին չհասցվեց, քանի որ բյուջեն բավարար էր միայն կառուցվածքային վնասները վերականգնելու համար։ Մի քանի տարի անց, 1967 թվականին նույն Բրունոն վերսկսեց շինության վերանորոգումը ։

## Պատկերասրահ


Պատկեր:Castellorivoli1.jpg|Անավարտ ճակատամաս. Յուվարրա Ֆիլիպո
Պատկեր:Castellorivoli2.jpg|Յուվարրայի հատվածի և «Երկար թևքի» միջև եղած անցումի մնացորդները
Պատկեր:Modello ligneo del castello di rivoli, 02.JPG|Ամրոցի նախագիծ
Պատկեր:Modello ligneo del castello di rivoli, 03.JPG|Ամրոցի նախագիծ


## Ծանոթագրություններ

Կատեգորիա:Իտալիայի թանգարաններ
Կատեգորիա:1984 հիմնադրումներ Իտալիայում
Կատեգորիա:1984 հիմնադրված թանգարաններ
Կատեգորիա:12-րդ դարում կառուցումն ավարտված շենքեր և կառույցներ
Հմայակ Երզնկյան

**Հմայակ Հարությունի Երզնկյան** (), հայ կուսակցական, պետական գործիչ։

Արամայիս Երզնկյանի եղբայրը։

## Կենսագրություն
Ներսիսյան դպրոցն ավարտել է 1913 թվականին և անմիջապես զորակոչվել բանակ որպես շարքային զինվոր։ Մասնակցել է Առաջին համաշխարհային պատերազմին։ Մարտերին մասնակցել է ռուս-ավստրիական ռազմաճակատում։ Վիրավորվել է երեք անգամ։ Երրորդ անգամ վիրավորվելուց հետո գերի է ընկել։

Փախուստի բազմաթիվ փորձերից հետո վերջապես նրան հաջողվում է փրկվել գերությունից և, շատ զրկանքներից ու տառապանքներից հետո, 1918 թվականին հասնել իր հայրենի գյուղը՝ Հաղպատ։ Մինչև 1920 թվականը աշխատել է Հաղպատում որպես գյուղական դպրոցի ուսուցիչ։

1920 թվականին ընդունվել է կոմունիստական կուսակցության շարքերը։ Հայաստանում խորհրդային կարգերի հաստատվելուց հետո 1921-1924 թվականներին, աշխատել է որպես Ուզունլարի հեղկոմի նախագահ, Լոռի-Փամբակի գավկոմի հրահանգիչ և ապա նշանակվել Ղարաքիլիսայի առաջին աստիճանի կուսակցական դպրոցի վարիչ։

1925 թվականին Հմայակ Երզնկյանը տեղափոխվել է Երևան և մինչև 1935 թվականը աշխատել որպես Հայկոոպի հրահանգիչ, այնուհետև Հայտնարկոոպի կազմբաժնի վարիչ և ապա Հայտնարկոոպի նախագահ։

1935 թվականին ընտրվել է Հոկտեմբերյանի շրջանային գործադիր կոմիտեի նախագահ, իսկ 1936 թվականին նշանակվել Հայաստանի ժողկոմխորհին կից ներգաղթի կոմիտեի ավանների շինարարության պետ։

Ընտրվել է ՀԿԿ II և IV համագումարների պատգամավոր, մասնակցել է մի շարք խորհրդաժողովների, մի քանի անգամ ընտրվել է Հայաստանի կենտգործկոմի անդամ։

## Ծանոթագրություններ

Կատեգորիա:Առաջին համաշխարհային պատերազմին մասնակցած հայեր
Կատեգորիա:Հայ կուսակցական գործիչներ
Կատեգորիա:Հայ պետական գործիչներ
Որթատունկերով պատշգամբ

**Որթատունկերով պատշգամբ** կամ «Պատշգամբ ծովափին» (), ռուս նկարիչ Սիլվեստր Շչեդրինի 1828 թվականին Նեապոլում ստեղծած կտավը, որը գտնվում է Տրետյակովյան պատկերասրահում։

## Պատմություն
Սիլվեստր Շչեդրինը Նեապոլում ստեղծել է բնանկարչական ինտերիերին նվիրված մի շարք կտավներ՝ կանաչապատ պատշգամբներով ու տեռասներով։ Կտավի ստեղծման շարժառիթը նկարիչն անվանել է «Պերգոլտա», իտալերեն պերգոլա (pergola) բառից, որը թարգմանաբար նշանակում է սողացող բույսերով ծածկված տաղավար։ Շչեդրինն առավել տարված էր լույսի խնդրով և օդի փոխանցման առանձնահատկություններով։ Նա փորձել է կոտրել տաք երանգները՝ ավելացնելով կապտա-մոխրագույն, արծաթափայլ երանգներ, որոնք օգնում են զգալ կեսօրվա իտալական օդի առանձնահատկությունները, երբ բնությունը ներկայանում է իր ողջ շքեղությամբ։ Այս նկարը կատարելապես փոխանցում է այդ դարաշրջանի ռուս ժողովրդի վերաբերմունքն ու ընկալումը, որ Իտալիան երջանկության, ներդաշնակության և ռոմանտիկայի մի աշխարհ է։

## Շչեդրինի իտալական կտավները

Sylvester Shchedrin. Balcony. In Sorrento.jpg|Պատշգամբ Սորենտոյում, 1827, Հայաստանի ազգային պատկերասրահ
Schedrin Albano.jpg|Ալբանո, մինչև 1825
Schedrin BolshGavanVSore.jpg|Կապրի կղզու մեծ նավահանգիստը, 1828
SCHEDR LunNoch.jpg|Լուսնի լույսով ողողված գիշեր Նեապոլում


## Գրականություն
* Государственная Третьяковская галерея. Искусство XII - начала XX века. - М.։ СканРус, 2007. - С. 116-117. - ISBN 978-5-93221-120-5.
* Мировое искусство. Русская живопись. - СПб։ ООО «СЗКЭО „Кристалл“», 2007. - С. 69. - 185 с. - ISBN 5-9603-0064-8.

Կատեգորիա:Տրետյակովյան պատկերասրահի նկարներ
Կատեգորիա:1828 նկարներ
Կատեգորիա:Սիլվեստր Շչեդրինի նկարներ
Թերրի Սաուզեն

**Թերրի Սաուզեն** (, ), ամերիկացի գրող, հեղինակ և համալսարանի դասախոս։

## Գրքեր
«Քենդի» (1958)-  Մասոն Հոֆենբերգի հետ համատեղ

## Սցենարներ
* Բժիշկ Սթրեյնջելավ, կամ Ինչպես ես սովորեցի դադարեցի վախենալ և սիրեցի պայթուցիկները (1964)
* Անմոռանալի (1965)
* Կոլեկցիոներ (1965)
* The Cincinnati, Kid (1965)
* Խաղատուն «Ռոյալ» (1967 թ.)
* Barbarella (1968)
* Անհոգ ընթացողը (1969)
* Ճանապարհի վերջը (1969)
* Հրաշագործը (1969)
* Հեռախոս (1988 թ.

## Ծանոթագրություններ

## Արտաքին հղումներ
* Terry Southern — The Official Site
* Detailed interview with Southern by Lee Hill, who later wrote Southern’s biography A Grand Guy

Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:Ամերիկացի լրագրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Հյուգո մրցանակի դափնեկիրներ
Թեյի և սուրճի թանգարան Լոնդոնում

**Թեյի և սուրճի թանգարան**, թանգարան Լոնդոնում, նվիրված է թեյի և սուրճի պատմությանը և այն ամենին, ինչ կապ ունի դրանց հետ։ Հիմնադրվել է Էդվարդ Բրամի կողմից 1992 թվականին։

## Պատմություն
1600 թվականին Անգլիաում հիմնադրվել է անգլիական Արևմտահնդկական ընկերություն, որը շուրջ երկու դար ապահովել է թեյի ներկրումը և արտահանումը Եվրոպա։ Մենաշնորհը հնարավորություն էր տվել ընկերությանը սահմանել կանոններ և թելադրել թեյի գները, իսկ հետագայում` նաև սուրճի։ Անգլիացիների նախաձեռնությունը լրացուցիչ խթան է հանդիսացել Հնդկաստանում թեյի արդյունաբերության համար։ Հնդկաստանն այդ տարիներին պատկանում էր Բրիտանական կայսրությունը։ Այդ ժամանակ Հնդկաստանում մշակվում էր թեյի լավագույն տեսակը, իսկ անկրկնելի ցեյլոնյան թեյը Լոնդոնին հնարավորություն տվեց դառնալ թեյի համաշխարհային մայրաքաղաք և թեյը արագ ձեռք բերեց իրական ազգային անգլիական ըմպելիքի համբավ։ Թանգարանի ցուցադրության հիմքը հանդիսանում են ամբողջ աշխարհից թեյի և սուրճի ավելի քան 1000 տարբերվող ատրիբուտները։
 
## Ցուցադրություն
Մտնելով թանգարան` այցելուն հայտնվում է թեյի սենյակում, համապատասխան անգլիական սովորույթներով պատրաստում են տաք ըմպելիք և ոչ մեծ խանութում, որտեղ վաճառվում է յուրահատուկ տեսակի թեյ և սուրճ, ինչպես նաև` այդ ըմպելիքներին վերաբերվող պարագաներ և գրականություն։ Թանգարանը ունի երկու ցուցասրահներ և լսարան։ Ցուցասրահներից մեկը նվիրված է թեյին, իսկ մյուսը` սուրճին։ Լսարանը օգտագործվում է սեմինարների անցկացման, թեյի ու սուրճի աճեցմանը և հավաքմանը նվիրված ֆիլմերի դիտում։ Ցուցադրվում են թեյի և սուրճի պարագաներ, թեյի գույնի թեյնիկներ, մշակման մեքենաներ, թեյի տուփեր, գովազդի արտադրանքներ և այլն։ Մի քանի երկրների թեյի սովորույթները ունեն յուրահատուկ հատկանիշներ։ Չինաստանի ցուցանմուշները տարբերվում են ճենապակյա բաժակներով, թեյնիկներով և հոտն զգալու հնարավորությունը տվող կոնտեյնեռներով, որոնց մեջ կան ավանդական թեյի տեսակներ։ Ճապոնական ցուցանմուշներում կարող ենք հանդիպել պնակի, կերամիկական սպասքերի, թեյի տերևները մանրացնելու հարիչի։ Ռուսական թեյի ցուցանմուշներում առկա են ինքնաեռ, մակագրված պալեխյան սկուտեղ, ռուսական բլիթներ և չորաբլիթներ։ Ցեյլոնյան և հնդկական թեմատիկայում ներկայացված են հիմնականում թեյին նվիրված փորագրանկարներ։ Սուրճի սրահում այցելուներին սպասվում է սուրճի արտադրությանը և մշակույթին վերաբերվող էքսկուրսիա։ Ի թիվս այլ ցուցանմուշների, առանձնացվում են սուրճի հատիկների վրա աշխատանք կատարող տարբեր մեքենաներ։

## Ծանոթագրություններ

Կատեգորիա:1992 հիմնադրված թանգարաններ
Կատեգորիա:Լոնդոնի թանգարաններ
Կատեգորիա:1992 հիմնադրումներ Մեծ Բրիտանիայում
Կատեգորիա:Թեյի թանգարաններ
Սլովակիայի գյուղական թանգարան

**Սլովակիայի գյուղական թանգարան** (), գտնվում է Սլովակիայի հյուսիսային Մարտին քաղաքի ծայրամասում։ Հիմնադրվել է 1960-ական թվականներին Մարտինի սլովակյան ազգային թանգարանի կողմից։ Թանգարանում ներկայացված է հյուսիսարևմտյան Սլովակիայի ավանդական ժողովրդական ճարտարապետությունը՝ բնորոշ 19-րդ դարի և վաղ 20-րդ դարի Սլովակիայի բնակչությանն ու գյուղական համայնքների ավանդական ապրելակերպին։

15,5 հեկտար տարածքում կան 129 բնակավայր, ֆերմա, տեխնիկական, սոցիալական և կրոնական շինություններ։ Բացի բնակելի շենքերը, կան  տնամերձ հողամասեր, պանդոկ, գյուղական խանութ, պարտեզ, հրշեջ կայան, փայտե Վերածննդի զանգակատուն, տարրական դպրոց, ցուցահանդես  Romano Drom-ում (Գնչուների ճանապարհորդություն)։ Այս բաց երկնքի տակ գտնվող թանգարանում այցելուները կարող են տեսնել հետաքրքիր տեխնիկական առարկաներ, բուսական (հիմնականում կտավատի) յուղի արտադրությունը, բրդեղենի արտադրությունը, հագուստ գործելու ընթացքը։ Այստեղ գտնվող շինությունները Սլովակիայի տարբեր շրջաններից են՝ Օրավա, Լիպտով, Տուրեց և Կիսուցե-Պոդիավորնիկի։ 22 կառույցներ (հիմնականում գյուղատնտեսական տնամերձեր) կահավորված են և բաց այցելուների համար։ Գյուղատնտեսական ցուցահանդեսները ցույց են տալիս ավանդական բույսերի, ծառերի, համեմունքների, բուժական և հրաշք դեղաբույսերի մշակումը։

Սլովակիայի գյուղական թանգարանում ամեն տարի տեղի են ունենում տարբեր միջոցառումներ։ Այս ամբողջ օրվա ընթացքում տեղի ունեցող  իրադարձությունները ցույց են տալիս կամ վերականգնում են ավանդական մասնագիտությունները, արտադրությունը, ձեռքի աշխատանքները, արարողությունները, ավանդական մաներաները, բանահյուսությունը։ Օրինակ՝ Զատիկը գյուղում, Հրշեջների օրեր, Երեխաների կիրակին, Միխայլի շուկան կամ գյուղական Սուրբ Ծնունդը։

## Ծառայություններ այցելուների համար
* Գիդ-տուրեր կամ անհատական այցեր
* Oravska Polhora պանդոկում զովացուցիչներ և սնունդ
* Տարածքների վարձույթ (ընտանեկան կամ գործարար տոնակատարություններ)
* Ամուսնական արարողություններ Ռուդնոյի կաթոլիկ եկեղեցում
* Կաթոլիկ կամ ավետարանական պատարագներ միջոցառումների ընթացքում
* Հուշանվերների խանութ՝ բացիկներ, մասնագիտական հրատարակություններ, ֆոլկ-արտ արտադրանք
* Կրեատիվ սեմինարներ տարրական դպրոցների համար

## Ծանոթագրություններ

## Արտաքին հղումներ
* Թանգարանի կայքէջ

Կատեգորիա:1968 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Սլովակիայի թանգարաններ
Նախշած ձվի թանգարան

**Նախշած ձվի թանգարան** (), զատիկի դեկորատիվ ձվին նվիրված թանգարան Ուկրաինայի Իվանո-Ֆրանկովսկի մարզի Կոլոմիա քաղաքում։ Թանգարանի հավաքածուն ներառում է ավելի քան 6000 ձու Ուկրաինայի տարբեր շրջաններից և աշխարհի տարբեր երկրներից։ Թանգարանի ցուցանմուշներում կան Ուկրաինայի հայտնի քաղաքական գործիչների մակագրությամբ ձվեր։

## Պատմություն
Թանգարանը ստեղծվել է Իոսաֆատ Կոբրիսկու անվան Կոլոմիայի ժողովրդական արվեստի թանգարանի ձվերի հավաքածուի հիման վրա։ Սկզբում ցուցահանդեսները կազմակերպվել են Կոլոմիայի Ավետման եկեղեցում։ 2000 թվականի սեպտեմբերի 23-ին Գուցուլների միջազգային 10-րդ փառատոնի ժամանակ թանգարանը բացվեց մասնագիտացված շենքում, որի մի մասն է կազմում նախշած ձվի հուշարձանը՝ 13,5 մետր բարձրությամբ և 10 մետր տրամագծով։ Այսպիսով, Կոլոմիայի հուշարձանը համարվում է աշխարհի ամենամեծ նախշած ձուն։ Թանգարանի շենքը նախագծել է Իգոր Եստախիևիչ Շումանովը, ճարտարապետական անսամբլի վրա աշխատել են նկարիչներ Վասիլի Անդրյուշկոն և Միրոսլավ Յասինսկին։ Թանգարանի շենքն ամբողջությամբ պատրաստված է գունավոր ապակուց։

## Պատկերասրահ

PysankyKolomiya.JPG
Pysanka Kolomyia.JPG
Pysanka Kolomyia 07.JPG
Pysanka Kolomyia 05.JPG


## Գրականություն
* Крайний Иван (Ивано-Франковская область) Скарбниця диво–яєць. Про те, як виник єдиний у світі Музей писанкового розпису, з’явилися президентські автографи на яйцях та які обереги горяни замуровують у фундаменти своїх осель // «Украина молода» № 066 за 20 апреля 2011 года, С. 10

## Ծանոթագրություններ

## Արտաքին հղումներ
* Музей «Писанка» Музей Писанковой Розписи 
* Статья про музей «Писанка» в Коломые
* Музей Писанки в Коломые (фото и описание)

Կատեգորիա:2000 հիմնադրված թանգարաններ
Կատեգորիա:2000 հիմնադրումներ Ուկրաինայում
Կատեգորիա:Ուկրաինայի պատկերասրահներ
Կատեգորիա:Համաշխարհային ժառանգություն Ուկրաինայում
Կատեգորիա:Իվանո-Ֆրանկովսկի մարզ
Կատեգորիա:Ուկրաինայի ազգագրական թանգարաններ
Apple Music

**Apple Music**, 2015 թվականի WWDC-ի ժամանակ Էփլ ընկերության կողմից ներկայացված երաժշտական ծառայություն, որն ներառում է iTunes Store-ի գրադարանից միլիոնավոր կոմպոզիցիաներ։

## Պատմություն
Դեռ մինչև Apple Music-ի դուրս գալը շատ լուրեր էին եղել մշակվող երաժշտական ծառայության մասին։ Դրա մասին նաև խոսում էր այն փաստը, որ 2014 թվականի մայիսի 29-ին Apple-ը գնել է Beats Electronics ընկերությունը, որը զբաղվում է ականջակալների արտադրմամբ, նաև ունի Beats Music երաժշտական ծառայություն։

WWDC 2015-ի վերջում՝ One More Thing լոզունգի տակ ներկայացված է եղել Apple Music-ը, որը շատ բաներ օրինակել է Beats Music-ից, նոր համացանցային ռադիոկայան՝ 
Beats 1-ը ներառյալ, որը տարածվում է հատուկ Apple Music-ի համար։

Ծառայությունը սկսել է աշխատել 2015 թվականի հունիս 30-ից՝ iOS 8.4-ի հրատարակման հետ միաժամանակ։ Նույն օրն էլ աշխաատեց Beats 1 կայանը։

## Beats 1
Apple Music-ի մեջ է մտնում նաև Beats 1 համացանցային ռադիոկայանը։ Ռադիոկայանի հիմնական առանձնահատկությունը այն է, որ ամբողջ եթերում հնչող երաժշտությունը ընտրվում է ձեռքով այնպիսի երաժշտական ոճի մասնագետների կողմից, ինչպիսիք են՝ Dr. Dre-ն, Էլթոն Ջոնը, Ֆարել Վիլյամսը, Դրեյքը և ուրիշներ։ Նաև նրանցից ամենը կայանում վարում է իր սեփական հաղորդումը։ Ռադիոկայանի եթերը վարվում են երեք քաղաքից՝ Լոս Անջելեսից, Նյու Յորքից և Լոնդոնից։ Beats 1-ը հասանելի է բոլոր երկրներում, բացի՝ Հունգարիայից, Իսրայելից, Հորդանանից, Լիբանանից, Մոզամբիկից, Նամիբիայից, ԱՄԷ-ից, Ռուսաստանից, Թայվանից և Թուրքիայից։մինի|աջից|Beats 1-ի լոգոն

## Առանձնահատկություններ
Apple Music-ի առանձնահատկություններից մեկը Connect բաժինն է, որը կատարում է արտիստի և լսողի միջև կապ հաստատելու դեր։ Այս բաժնում հանրահայտ արտիստները կարող են հրապարակել նկարներ կամ տեսահոլովակներ իրենց համերգներից, կիսապատրաստ երգեր կամ դեռ չարձակված կոնտենտ։

Apple Music-ում կա ռադիոյի ֆունկցիա, որի միացման դեպքում, ըստ լսողի նախընրությունների, ընտրվում են երաժշտական կոմպոզիցիաներ։

Ծառայության այլ առանձնահատկությունների շարքի մեջ է ընդգրկված երգի վերբեռնման և օֆլայն լսելու հնարավորությունը։

2016 թվականի ապրիլից Apple Music-ը հասանել դարձավ Android-ի օգտատերերի համար։ Հավելվածը առկա է վերբեռնման համար Google Play-ում։

## Երաժշտության որակ
Apple Music-ի բոլոր երգերը հաղորդվում են 256 կբիթ/վ բիթերի արագությամբ, AAC ընդլայնմամբ։ Բջջային կապով հաղորդման կամ համացանցի թույլ արագության դեպքում երաժշտության բիթերի արագությունը իջնում է։

## Գին
Apple Music-ի մեկ ամսով մեկ օգտատիրոջ բաժանորդագրման գինը կազմում է 1500 դրամ, իսկ ընտանեկան բաժանորդագրման համար (մինչև 6 հոգի)՝ 3000 դրամ։ ԱՄՆ-ում բաժանորդագրումը ավելի թանկ է՝ 10$ մեկ օգտատիրոջ համար և 15$ ընտանեկան բաժանորդագրման համար։ Սակայն առկա է փորձնական ժամկետ, որն կազմում է 3 ամիս։

## Հանդիսատես
2015 թվականի հոկտեմբերում Apple Music-ի վճարովի բաժանորդագրում գնողների թիվը կազմում էր 6.5 միլիոն մարդ։ Նաև 8.5 միլիոն մարդ օգտագործում էին ծառայության անվճար փորձնական տարբերակը։

## Քննադատություն
Google-ի անցյալ տնօրեն՝ Էրիկ Շմիդթը, BBC-ում քննադատման ենթարկեց Apple Music ծառայության աշխատանքը։

## Տես նաև
* iOS
* Android
* Apple Store
* Google Play

## Ծանոթագրություններ

Կատեգորիա:2015 հայտնված արտադրանքներ
Կատեգորիա:IOS-ի ծրագրային ապահովում
Կատեգորիա:Էփլ
IAI Searcher

**IAI Searcher** հետախուզային ԱԹՍ, նախագծվել է իսրայելական Israel Aerospace Industries կազմակերպության կողմից 1980-ականներին։ Այն փոխարինեց Tadiran Mastiff և IAI Scout ԱԹՍ-ներին Իսրայելի պաշտպանության բանակում։

## Կառուցվածք
Searcher ԱԹՍ-ն տեսքով համարյա նույնն է ինչպես Scout և Pioneer ԱԹՍ-ները, սակայն զգալիորեն մեծ է նրանցից չափերով։ Searcher-ի վրա տեղադրված է 35 Կվտ հզորությամբ ներքին այրման շարժիչ։ Նախորդ տարբերակների համեմատ բարելավվել է կառավարման համակարգը, ինչպես նաև դիտարկող սարքավորումները։ Ինչպես նաև ավելացվել է թռիչքի տևողությունն ու ԱԹՍ-ի մասերի հուսալիությունը։

Բացի Իսրայելից, այս համակարգը օգտագործվում է նաև Հնդկաստանում, Հարավային Կորեայում, Շրի Լանկայում, Սինգապուրում, Թայլանդում և Թուրքիայում։

## Միջադեպեր
2015 թվականի մայիսի 21-ին Ռուսական *"Ֆոռպոստ"* (Searcher II, համարը 923) ԱԹՍ-ն կործանվել է Ուկրաինական Ավդեևկա քաղաքի մոտ Ուկրաինայի արևելքում տեղի ունեցած պատերազմական գործողությունների ընթացքում։

## Տակտիկա-տեխնիկական առանձնահատկություններ (Searcher II)
thumb|Searcher II
* **Երկարությունը՝** 5,85 մ
* **Թևերի բացվածքը՝** 8,54 մ
* **Բարձրությունը՝** 1,25 մ
* **Օգտակար բեռի զանգվածը՝** 68 կգ
* **Առավելագույն թռիչքային զանգվածը՝** 500 կգ
* **Շարժիչը՝** 1 × Limbach L 550, 35 Կվտ

### Թռիչքային առանձնահատկություններ
* **Առավելագույն արագությունը՝** 200 կմ/ժ
* **Թռիչքի առավելագույն տևողությունը՝** 18 ժ
* **Գործնական թռիչքի առավելագույն բարձրությունը՝** 6100 մ

## Կիրառվում է այս պահին
thumb|Սինգապուրի Searcher II ԱԹՍ-ն
thumb|Ռուսական ''Ֆոռպոստ''

*
*
*
*
*
*
*
*
* - *Ֆոռպոստ* (Форпост) անվան տակ
*
*
*

## Տես նաև
*  IAI Pioneer
*  IAI Scout

## Ծանոթագրություններ

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Կատեգորիա:Ռուսաստանի անօդաչու օդանավեր
Թիֆընի Թորնտոն

**Թիֆընի Դոն Թորնտոն-Քարնի** (, ), ամերիկացի դերասանուհի, երգիծաբան, երգչուհի և երգերի հեղինակ։ Առավել հայտնի է «Տվեք Սաննիին հնարավորություն» (2009-2011) և «Ոնց պատահի» (2011-2012) հեռուստասերիալներում Թոնի Հարթի դերի կատարումով։

## Կենսագրություն
Թիֆընի Թորնտոնը ծնվել է 1986 թվականի փետրվարի 14-ին, Թեքսասում, ԱՄՆ։ Սովորել է Lincoln High դպրոցում։ Իր գործունեությունը սկսել է` հայտնվելով IMTA մոդելային և դերասանական մասնագիտացման միջազգային գործակալությունում։

## Գործունեություն
Թիֆընիի դերասանական դեբյուտը կայացավ Fox «Quintuplets» ընկերության պիլոտային սիթքոմային դրվագում։ Նա նաև ստացել է մի փոքր դեր «8 պարզ կանոն իմ դեռահաս աղջկա ընկերոջ համար» սերիալում, «Ամերիկյան երազանքներ», «Միայնակ սրտեր», «Հուսահատված տնային տնտեսուհիներ», «That’s So Raven», «Երիքո», «Հրաշագործներն Վեյհվերլի Փլեյսից» և «Հանա Մոնտանա» ֆիլմերում։ 2009 թվականին նա սկսել է նկարահանվել «Տվեք Սաննին հնարավորություն»  սերիալում` մարմնավորելով Թոնի Հարթի դերը, իսկ հետո խաղացել է Դիսնեյ ալիքի «Փիթը փետուրներում» ֆիլմում։

## Անձնական կյանքը
2011-2015 թվականներին Թիֆընին ամուսնացած է եղել երգիչ Քրիստոֆեր Քարնիի հետ։ Թորնթոնը այդ ամուսնությունից ունի երկու որդի` Քեննեթ Ջեյմս Քարնի (ծնվ. 14.08.2012) և Բենթլի Քեշ Քարնի (ծնվ. 01.03.2014)։ 2015 թվականի դեկտեմբերի 4-ին 35-ամյա Քրիս Քարնին մահացել է ավտովթարից։

## Երաժշտություն
### Երգեր
* 2009։ «Let It Go» (Միտչել Մուսոյի հետ) - Disney Channel Playlist
* 2009։ «Some Day My Prince Will Come» - Սպիտակաձյունիկը և յոթ թզուկները. Diamond Edition DVD/Blu-ray
* 2009։ «Magic Mirror» - Թինկեր բելլ
* 2009։ «I Believe» զուգերգ Գորտ Քերմիթի հետ - Studio DC։ Almost Live
* 2010։ «If I Never Knew You» - DisneyMania 7
* 2010։ «Kiss Me» - Տվեք Սաննիին հնարավորություն
* 2010։ «Sure Feels Like Love» - Տվեք Սաննիին հնարավորություն
* 2011։ «Gift of Grammer» - Gift of Grammer - Single

## Տեսահոլովակներ
* 2008։ «La La Land» (Դեմի Լովատոի տեսահոլովակը, камео)
* 2009։ «Let It Go» (Միտչել Մուսոյի հետ)
* 2009։ «Some Day My Prince Will Come»
* 2009։ «I Believe»

## Ֆիլմեր

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երգիծաբաններ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Երգերի հեղինակներ
Կատեգորիա:Ամերիկացի դերասանուհիներ
Կատեգորիա:Ամերիկացի կատակերգուներ